OpenLLM-France/wikimedia huggingface dataset:
# Pista de Boumort

La Pista de Boumort és la pista principal de la Reserva Nacional de Caça de Boumort. És l'única que no és restringida a la circulació de vehicles, tot i que és recomanable de fer-la en vehicle tot terreny. Transcorre pels termes municipals de Conca de Dalt (antic terme d'Hortoneda de la Conca) i Abella de la Conca, en l'àmbit del poble de Carreu.
Arrenca cap al sud-est de la cruïlla amb les pistes d'Hortoneda i dels Masos de la Coma, i s'enfila en direcció al Cap de Boumort, al qual no arriba, però. Puja entre Sant Andreu i el Boïgot del Músic, per l'Obaga de la Coma, al Serrat de la Capella, on va primer cap al sud i després fa diverses giragonses sobtades per tal de guanyar alçada. Emprèn cap al sud-est, passant pel Roc del Miqueló, i a les Obaguetes torna a fer diferents ziga-zagues per enlairar-se encata més. Així, arriba a la Serra de Palles, on se'n desvila el Camí de la Solana de Palles.
Girant cada cop més cap a llevant, i discorre primer pel capdamunt de la Solana de Palles, i després pel Pletiu Sobirà. Girant cap al sud, ateny la Serra de Planell Ras. Poc després arriba al Pletiu dels Roquissos, moment en què arriba al límit dels termes municipals de Conca de Dalt (antic terme d'Hortoneda de la Conca) i d'Abella de la Conca. Passant pel sud de la Pinata Fosca, al capdamunt del Clot de la Dona Morta, entra a la vall de Carreu, i va davallant progressivament pels vessants sud-orientals de la Serra de Boumort. Al llarg de tot el trajecte, va trobant els diversos Camins de Boumort, restringits a la circulació de vehicles. Finalment, s'aboca en el Camí de Boumort a 1.699,4 metres d'altitud.

## Etimologia

Es tracta d'un topònim romànic modern de caràcter descriptiu: pren el nom del lloc on mena, la Serra de Boumort.
# Capablanca

Capablanca és el nom dels següents personatges:
* Capablanca, bandoler català.
* El jugador d'escacs cubà José Raúl Capablanca.
# Villar del Pozo

Villar del Pozo és un municipi de la província de Ciudad Real a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 192 | 106 | 103 | 117 |
# Usòs

Usòs (en francès Uzos) és un municipi francès situat al departament dels Pirineus Atlàntics i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 231 | 249 | 263 | 271 | 221 | 292 | 299 | 306 | 282 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 271 | 261 | 270 | 280 | 285 | 275 | 250 | 217 | 242 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 272 | 258 | 269 | 233 | 230 | 232 | 232 | 234 | 258 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 269 | 361 | 524 | 560 | 664 | 709 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1995- | Jean Othax | |

## Referències

* ↑ Toponímia occitana
# Matinera gorjaclara

La matinera gorjaclara (Illadopsis rufipennis) és un ocell de la família dels pel·lorneids (Pellorneidae).

## Hàbitat i distribució

Habita els boscos de les terres baixes a Guinea, Sierra Leone, Libèria, Costa d'Ivori, Ghana, Nigèria, sud de Camerun, l'illa de Bioko, Guinea Equatorial, el Gabon, República del Congo, Cabinda, República Centreafricana, nord, nord-est, est i centre de la República Democràtica del Congo i Uganda.

## Referències

* ↑ «Matinera gorjaclara». Cercaterm. TERMCAT, Centre de Terminologia. Rev. 20/12/2021(català)
# Gonatoraphis

Gonatoraphis és un gènere d'aranyes araneomorfes de la subfamília Erigoninae, dins de la família Linyphiidae. Fou descrit per primera vegada per Alfred Frank Millidge l'any 1991.

## Distribució

Es pot trobar a Colòmbia.

## Llista d'espècies

Segons The World Spider Catalog 12.0:
* Gonatoraphis aenea Millidge, 1991
* Gonatoraphis lobata Millidge, 1991 (Espècie tipus)
* Gonatoraphis lysistrata Miller, 2007

## Referències

* ↑ Millidge, A. F. «Further linyphiid spiders (Araneae) from South America.». Bulletin of the American Museum of Natural History, vol. 205, 1991, pàg. 1–199.
* ↑ Gloor, Daniel; Nentwig, Wolfgang; Blick, Theo; Kropf, Christian «Gen. Gonatoraphis Millidge, 1991». . Natural History Museum Bern, 2019. DOI: 10.24436/2 [Consulta: 14 juny 2019].
* ↑ Platnick, 2011: The world spider catalog (American Museum of Natural History).
# Matinera menuda de Gould

La matinera menuda de Gould (Schoeniparus brunneus) és un ocell de la família dels pel·lorneids (Pellorneidae).

## Hàbitat i distribució

Habita garrigues, praderies, vegetació secundària i boscos a l'est de l'Índia als Khasi i Cachar, Manipur i Nagaland, oest i nord de Myanmar, centre i sud de la Xina des de Szechwan, sud de Shensi, Hupeh, Anhwei, Kiangsi i Fukien cap al sud fins Yunnan, Kwangsi, Kwantung i Hainan, Taiwan, nord de Laos i nord del Vietnam, al nord-oest de Tonquín.

## Referències

* ↑ «Matinera menuda de Gould». Cercaterm. TERMCAT, Centre de Terminologia. Rev. 20/12/2021(català)
# Portada/article desembre 30
## Mark Twain

Samuel Langhorne Clemens (30 de novembre 1835, Florida, Missouri, EUA -21 d'abril 1910, Redding, Connecticut, EUA), més conegut pel seu pseudònim Mark Twain, va ser un escriptor i humorista estatunidenc. Destacà per les seves novel·les Les aventures de Huckleberry Finn (1885), considerada sovint com "La gran novel·la americana", i Les aventures de Tom Sawyer (1876). Twain fou un personatge molt conegut a la seva època, i va ser amic de presidents, artistes, grans empresaris, i membres de la reialesa europea.
# Pou de la Gallina

El Pou de la Gallina és una obra del municipi de Manresa (Bages) protegida com a bé cultural d'interès local.

## Descripció

A la façana d'una capella de petites dimensions on es venera Sant Ignasi hi ha el tradicional pou de la gallina. La capella ocupa els baixos d'un edifici en xamfrà i entre mitgeres. El pou actual és una imitació d'un pou anterior existent en el mateix lloc que, segons una llegenda dels voltants de 1602, va ser objecte d'un miracle de Sant Ignasi fent ressuscitar una gallina que s'hi havia ofegat.
El 1909 es realçà l'antic pou decorant el mur en el qual es recolzava l'ampit del pou, amb un estucat imitant carreus, acabat amb un guardapols de llenguatge neogòtic i una placa commemorativa de la llegenda. Actualment tot això ha desaparegut i el pou ha estat substituït per un de semblant, col·locant-se al mur una placa de ceràmica pintada, amb la representació del miracle, obra de Joan B. Guivernau.

## Referències

* 1 2 3 4 «Pou de la Gallina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 7 juny 2015].
# Portada/article novembre 22
## Jaume Huguet

Jaume Huguet (Valls, 1412 – Barcelona, 1492) fou un pintor gòtic català. El seu estil és una evolució del gòtic internacional cap a les innovacions incorporades des de la pintura flamenca. La seva formació es va realitzar entre València, Tarragona i Barcelona, si bé no es descarta que pogués haver visitat Sardenya o Nàpols. Va desenvolupar la seva màxima activitat a Barcelona a partir de 1448, on va crear un taller que pràcticament va monopolitzar la realització de retaules a Catalunya durant la segona meitat del segle XV, un cop morts Bernat Martorell i Lluís Dalmau. El seu taller va incorporar els seus deixebles i també membres de la família Vergós. Una part important de la seva obra s'ha perdut en revoltes que han destruït les esglésies que les contenien; el Museu Nacional d'Art de Catalunya té la col·lecció més important d'obres de l'artista, amb unes 25 pintures.
# Potter (Wisconsin)

Potter és una població dels Estats Units a l'estat de Wisconsin. Segons el cens del 2000 tenia 223 habitants.

## Demografia

Segons el cens del 2000, Potter tenia 223 habitants, 78 habitatges, i 59 famílies. La densitat de població era de 162,5 habitants per km².
Dels 78 habitatges en un 39,7% hi vivien nens de menys de 18 anys, en un 64,1% hi vivien parelles casades, en un 9% dones solteres, i en un 23,1% no eren unitats familiars. En el 16,7% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,23.
Per edats la població es repartia de la següent manera: un 28,3% tenia menys de 18 anys, un 7,2% entre 18 i 24, un 33,6% entre 25 i 44, un 15,7% de 45 a 60 i un 15,2% 65 anys o més.
L'edat mediana era de 32 anys. Per cada 100 dones de 18 o més anys hi havia 88,2 homes.
La renda mediana per habitatge era de 43.958 $ i la renda mediana per família de 45.833 $. Els homes tenien una renda mediana de 29.375 $ mentre que les dones 22.614 $. La renda per capita de la població era de 14.519 $. Aproximadament el 6,3% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Potter» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Potter». American Fact Finder. Oficina del Cens dels Estats Units, 12-01-2010.
# Potter (Nebraska)

Potter és una població dels Estats Units a l'estat de Nebraska. Segons el cens del 2000 tenia 390 habitants.

## Demografia

Segons el cens del 2000, Potter tenia 390 habitants, 159 habitatges, i 104 famílies. La densitat de població era de 307,3 habitants per km².
Dels 159 habitatges en un 37,1% hi vivien nens de menys de 18 anys, en un 54,7% hi vivien parelles casades, en un 5,7% dones solteres, i en un 34% no eren unitats familiars. En el 30,8% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,1.
Per edats la població es repartia de la següent manera: un 31% tenia menys de 18 anys, un 4,6% entre 18 i 24, un 28,2% entre 25 i 44, un 21,8% de 45 a 60 i un 14,4% 65 anys o més.
L'edat mediana era de 36 anys. Per cada 100 dones de 18 o més anys hi havia 92,1 homes.
La renda mediana per habitatge era de 28.750 $ i la renda mediana per família de 37.000 $. Els homes tenien una renda mediana de 26.932 $ mentre que les dones 24.500 $. La renda per capita de la població era de 14.344 $. Aproximadament el 13,5% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Potter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Potter». American Fact Finder. Oficina del Cens dels Estats Units, 12-01-2010.
# Program Associated Data

Program Associated Data (PAD) significa, en anglès, dades associades al programa, un concepte que té a veure amb la radiodifusió i que està estretament relacionat amb la ràdio digital DAB. Gràcies a aquest serveix, és possible visualitzar diverses classes d'informació mitjançant una pantalla i un receptor que sàpiga interpretar adequadament les dades associades rebudes.

## Definició

Una de les grans avantatges de la ràdio digital DAB és la seva gran capacitat. Les dades es transmeten juntament amb l'àudio principal i es poden mostrar en una pantalla que moltes d'aquestes ràdios ja porten incorporades avui en dia.
La ràdio digital ja té previst un canal específic per a aquestes dades programables, i pretén que siguin lliurats i llegits per l'oient com una part d'una pantalla visual en temps real. Els receptors de ràdio digital han de disposar de certs descodificadors que tinguin la capacitat d'identificar aquestes dades i interpretar-les, de manera que es puguin mostra adientment per pantalla.
Avui en dia, moltes ràdios digitals que transmeten en digital, ja fan servir la capacitat de PAD per tal d'augmentar el valor del servei que estan oferint als oients, que òbviament ja podríem considerar com a espectadors.

## Contingut

Aquestes dades poden voler transmetre moltes coses diferents. Com a exemples, podríem dir que informen sobre títols de cançons, compositor, gènere de música, el resum de l'argument d'una obra, els resultats de les últimes competicions esportives o bé el que l'emissora consideri adient. De fet, algunes emissores transmeten els titulars de les notícies a través de la pantalla, o bé proporcionen informació de franc incloent guies de programa electrònic. També és possible enviar un mapa meteorològic mentre s'estigui informat sobre el temps.
Així doncs, aquestes dades ofereixen moltes possibilitats quant a tipus d'informació que es pot transmetre.

## Tecnologia

Les dades que representen sons i les altres dades que es transmetran es reparteixen en una gran quantitat de senyals de ràdio molt propers. Repartint les dades en una àmplia freqüència d'aquesta manera, la transmissió completa és menys susceptible al soroll i a altres formes d'interferència, incloent-hi les pèrdues de senyal i les interferències múltiples, que tenen lloc quan els senyals es reflecteixen en obstacles com ara edificis o turons i diversos senyals de l'emissora arriben al receptor amb diferents retards. La ràdio digital es caracteritza pel fet de beneficiar-se dels senyals rebuts en diferents instants de temps, fent la transmissió i la recepció final de dades més robusta.

## Avantatges

Indubtablement, la ràdio digital DAB suposa un gran avenç respecte a la ràdio tradicional. En particular, el servei de dades que ofereix la ràdio digital no es pot equiparar al que podria oferir la ràdio convencional. Amb un receptor adequat i una pantalla, ara som capaços de rebre i interpretar molta més informació.
# Programa

«Programa» té aquests significats:
* Informàtica:
** Programa informàtic, conjunt d'ordres que es dona a un ordinador per realitzar una determinada tasca
** Programa d'ordinador o programari, conjunt dels programes informàtics, procediments i documentació que fan alguna tasca en un ordinador
** Programa de control o controlador de dispositiu, programa informàtic que permet al sistema operatiu d'un ordinador interaccionar amb un perifèric
* Mitjans audiovisuals:
** Programa de televisió, conjunt d'emissions televisives periòdiques
** Programa de ràdio, conjunt d'emissions radiofòniques periòdiques
* Música:
** Programa (grup musical), grup musical
Viccionari
# Premis Pulitzer de 1935

Els següents són els Premis Pulitzer de 1935.

## Premis de periodisme

* Servei públic:
** El Sacramento Bee per la seva campanya contra la influència de la màquina política en el nomenament de dos jutges federals a Nevada.
** Menció honorífica a The Sheboygan Press (Wisconsin) per "una investigació sobre les condicions dels hospitals estatals que va donar lloc a una investigació legislativa i correcció de les deficiències".
* Informació:
** William Taylor del New York Herald Tribune per la sèrie d'articles sobre les regates internacionals de iots.
* Correspondència:
** Arthur Krock de The New York Times pels seus artícles a Washington.
* Redacció editorial:
** No es va concedir cap premi.
* Caricatura Editorial:
** Ross A. Lewis del Milwaukee Journal per "Sure, I'll Work for Both Sides" (Segur, treballaré per les dues bandes).

## Premis de lletres i teatre

* Novel·la:
** Now in November (Ara al novembre) de Josephine Winslow Johnson (Simon & Schuster).
* Drama:
** The Old Maid de Zoe Akins (Appleton)
* Història:
** The Colonial Period of American History (El període colonial de la història americana) de Charles McLean Andrews (Yale Univ. Press).
* Biografia o autobiografia:
** Biography of Robert E. Lee per Douglas S. Freeman (Scribner).
** Menció honorífica a James G. Blaine: A Political Idol of Other Days (Un ídol polític d'altres temps) de David Saville Muzzey (Dodd, Mead).
* Poesia:
** Bright Ambush (Emboscada brillant) d'Audrey Wurdemann (John Day).

## Referències

* ↑ «Pulitzer Prize is awarded The Bee for meritorious public service». The Sacramento Bee, 07-05-1935.
* 1 2 AP «Wisconsin favored by 2 awards». The Sheboygan Press. AP, 07-05-1935. (Part 2 of article)
* ↑ «Journal man gets Pulitzer cartoon prize». Milwaukee Journal, 07-05-1935. (Part 2 of article)
* ↑ David Saville Muzzey. James G. Blaine: A Political Idol of Other Days. Dodd, Mead, 1934.

## Enllaços externs

* Premis Pulitzer de 1935
# Cao Shen

    En aquest nom xinès, el cognom és Cao.
Cao Shen :
| Xinès tradicional: | Xinès tradicional: | 曹參 |
| Xinès simplificat: | Xinès simplificat: | 曹参 |
| Mandarí |
| Mandarí | Pinyin: | Cáo Shēn |
| | Wade-Giles: | Tsao Shen |
Cao Shen (mort el 190 aEC), nom estilitzat Jingbo (敬伯), va ser el segon canceller (相國) de la Dinastia Han. Cao va participar en la Disputa Chu–Han en el bàndol de Liu Bang (Emperador Gaozu de Han) i va contribuir en gran manera a fundar la Dinastia Han.

## Referències

* Registres del Gran Historiador, volums 8 i 54
* Llibre de Han, volum 39
Càrrecs públics :
| Precedit per: Xiao He | Canceller de la Xina 193 aC – 190 aC | VacantSegüent títol en mans deDong Zhuo |
# Varahanadi

Varahanadi (o Panderu) és un riu d'Andhra Pradesh al districte de Vizagapatam. Neix als Ghats Occidentals, i després d'un curs en direcció sud-est entra a la mar junt amb el Sharadanadi prop de la població de Wattada. S'utilitza molt pel reg.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Recopa d'Europa de futbol 1986-87

La Recopa d'Europa de futbol 1986-87 fou la vint-i-setena edició de la Recopa d'Europa de futbol. La final fou guanyada per l'Ajax Amsterdam davant del Lokomotive Leipzig.

## Primera ronda

| Equip 1 | Global | Equip 2 | Anada | Tornada |
| AS Roma | 2-2(p) | Real Zaragoza | 2-0 | 0-2 |
| Żurrieq FC | 0-7 | Wrexham FC | 0-3 | 0-4 |
| B 1903 | 1-2 | Vitosha Sofia | 1-0 | 0-2 |
| Vasas SC | 4-5 | FK Velež Mostar | 2-2 | 2-3 |
| 17 Nëntori Tirana | 3-1 | FC Dinamo Bucureşti | 1-0 | 2-1 |
| Malmö FF | 7-2 | Apollon Limassol FC | 6-0 | 1-2 |
| Bursaspor | 0-7 | Ajax Amsterdam | 0-2 | 0-5 |
| Olympiacos | 6-0 | US Luxemburg | 3-0 | 3-0 |
| SL Benfica | 4-1 | Lillestrøm S.K. | 2-0 | 2-1 |
| Waterford United | 1-6 | FC Girondins de Bordeaux | 1-2 | 0-4 |
| FC Haka | 3-5 | FC Torpedo Moscou | 2-2 | 1-3 |
| VfB Stuttgart | 1-0 | Spartak Trnava | 1-0 | 0-0 |
| SK Rapid Wien | 7-6 | Club Brugge | 4-3 | 3-3 |
| Glentoran F.C. | 1-3 | 1. FC Lokomotive Leipzig | 1-1 | 0-2 |
| Fram | 0-4 | GKS Katowice | 0-3 | 0-1 |
| Aberdeen FC | 2-4 | FC Sion | 2-1 | 0-3 |

## Segona ronda

| Equip 1 | Global | Equip 2 | Anada | Tornada |
| Real Zaragoza | 2(c)-2 | Wrexham FC | 0-0 | 2-2(pr) |
| Vitosha Sofia | 5-4 | FK Velež Mostar | 2-0 | 3-4 |
| 17 Nëntori Tirana | 0-3 | Malmö FF | 0-3 | 0-0 |
| Ajax Amsterdam | 5-1 | Olympiacos | 4-0 | 1-1 |
| SL Benfica | 1-2 | FC Girondins de Bordeaux | 1-1 | 0-1 |
| FC Torpedo Moscou | 7-3 | VfB Stuttgart | 2-0 | 5-3 |
| SK Rapid Wien | 2-3 | 1. FC Lokomotive Leipzig | 1-1 | 1-2(pr) |
| GKS Katowice | 2-5 | FC Sion | 2-2 | 0-3 |

## Quarts de final

| Equip 1 | Global | Equip 2 | Anada | Tornada |
| Real Zaragoza | 4-0 | Vitosha Sofia | 2-0 | 2-0 |
| Malmö FF | 2-3 | Ajax Amsterdam | 1-0 | 1-3 |
| FC Girondins de Bordeaux | 3(c)-3 | FC Torpedo Moscou | 1-0 | 2-3 |
| 1. FC Lokomotive Leipzig | 2-0 | FC Sion | 2-0 | 0-0 |

## Semifinals

| Equip 1 | Global | Equip 2 | Anada | Tornada |
| Real Zaragoza | 2-6 | Ajax Amsterdam | 2-3 | 0-3 |
| FC Girondins de Bordeaux | 1-1(p) | 1. FC Lokomotive Leipzig | 0-1 | 1-0 (pr) |

## Final

Tretze anys després de guanyar la Supercopa d'Europa, l'Ajax sumà un nou títol europeu en derrotar el Lokomotiv Leipzig, que es convertia en el tercer equip de l'antiga RDA que es classificava per a una final continental. L'únic gol del partit va ser obra de Marco Van Basten, poc abans de ser fitxat pel Milan.
| Ajax Amsterdam | 1 - 0 | Lokomotiv Leipzig |
| Van Basten 21' | | |
* Guanyador de la Recopa d'Europa 1986-87
* Ajax Amsterdam Primer títol

## Enllaços externs

* Detalls a la web de la UEFA
* RSSSF
# Mercè Esteve i Pi

Mercè Esteve i Pi (Begues, 1968) és batllessa de Begues (2011-) i diputada al Parlament de Catalunya (13a legislatura) per Junts per Catalunya.
És membre del grup metropolità de Junts per Catalunya a l'Àrea Metropolitana de Barcelona, del qual en fou portaveu entre 2019 i 2021. Vicepresidenta de Drets Socials de la Federació de Municipis de Catalunya (2015-2019). Membre de l'executiva de l'Associació de Municipis per la Independència, de la qual fou vicepresidenta entre 2019 i 2021. Fou secretària del Fons Català de Cooperació al Desenvolupament (2019-2023). Alterna cada dos anys la presidència i la vicepresidència de la Fundació Privada Col·legi Bosch, destinada al foment de l'educació i la col·laboració en xarxa en l'àmbit social i cultural a Begues.
El 2024 es presenta a les eleccions al Parlament de Catalunya com a número 12 a la llista per Barcelona de Junts+ Carles Puigdemont per Catalunya.

## Referències

* ↑ Begues, Ajuntament de. «Mercè Esteve i Pi». [Consulta: 26 març 2024].
* ↑ Catalunya, Parlament de. «Fitxa del diputat/ada». [Consulta: 23 març 2024].
* ↑ «Llista de Junts i Puigdemont per a les eleccions a Catalunya 2024». Vilaweb, 05-04-2024. [Consulta: 6 abril 2024].
# Gonars

Gonars (friülà Gonars) és un municipi italià, dins de la província d'Udine, a la regió de Bassa Friülana. L'any 2007 tenia 4.725 habitants. Limita amb els municipis de Bagnaria Arsa, Bicinicco, Castions di Strada, Palmanova, Porpetto, Santa Maria la Longa i Torviscosa.

## Camp de Concentració de Gonars

El 23 de febrer de 1942 el règim feixista va crear un camp de concentració a la ciutat, principalment per als presos de l'actual Croàcia i Eslovènia. El primer transport de 5.343 presoners (dels quals 1.643 eren nens) va arribar dos dies després de la província de Ljubljana i dels camps de Rab i Mönig (fracció de Treviso).
El camp va ser tancat el 8 de setembre de 1943, immediatament després de la rendició d'Itàlia. Més tard es va fer tot el possible per oblidar aquest sinistre episodi en la història italiana. Els edificis del camp van ser destruïts, els materials foren reutilitzats per construir una guarderia a prop del lloc i va tornar a ser un prat. Només el 1973 hi fou creat un santuari creat per l'escultor Miodrag Zivkovic al cementiri municipal. Les restes de les 453 víctimes eslovenes i croates van ser traslladats a dues criptes del santuari. Es creu que almenys unes altres 50 persones van morir al camp a causa de la fam i la tortura. Excepte en el santuari ja no existeix cap rastre del camp i fins i tot els locals no en tenen record.

## Administració

Llista d'alcaldes :
| Període | Identitat | Partit |
| 2004-2009 | Ivan Cignola | Llista cívica |
| 2009- | Marino Del Frate | PdL - LN - UDC |
# Matinera menuda gorjagroga

La matinera menuda gorjagorga (Schoeniparus cinereus) és una espècie d'ocell de la família dels pel·lornèids (Pellorneidae) que habita la selva humida, matolls i bambús de l'est de l'Índia, oest de Nepal, sud-est de Bangladesh, nord-est de Myanmar, sud-oest de la Xina i nord de Laos.

## Referències

* ↑ «Matinera menuda gorjagroga». Cercaterm. TERMCAT, Centre de Terminologia. Rev. 20/12/2021(català)